
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1283 

28 Νοεμβρίου 2003 


ΑΠΟΦΑΣΕΙ Σ 

Αριθ. 46015 

Μερική ακύρωση της 2106/20.8.2003 αποφάσεως του Γε¬ 
νικού Γραμματέα της Περιφέρειας Πελοποννήσου 
(ΦΕΚ 1008/Δ/2003). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος της 17.7.1923 "Περί σχε¬ 
δίων πόλεων κλπ", όπως τροποποιήθηκε μεταγενέστερα 
ως και τις διατάξεις του άρθρου 5 του Ν. 3010/2002. 

2. Τις διατάξεις του άρθρου 8του Ν. 3200/1955 "ΠερίΔι- 
οικητικής αποκεντρώσεως", σε συνδυασμό με τις διατά¬ 
ξεις του άρθρου 66 του Ν. 1622/1986. 

3. Την 2106/2003 απόφαση του Γεν. Γραμματέα Περι¬ 
φέρειας Πελοποννήσου "Επικύρωση καθορισμού Οριο- 
γραμμών τμημάτων ρεμάτων της πόλεως της Κυπαρισ¬ 
σίας Ν. Μεσσηνίας". 

4. Την εμπρόθεσμη προσφυγή του Φρειδερίκου Μπα- 
κούρου που περιήλθε στην υπηρεσία μας την 29.9.2003 
και στρέφεται κατά της παραπάνω αποφάσεως του Γ ενι¬ 
κού Γ ραμματέα της Περιφέρειας Πελοποννήσου. 

5. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων" (ΦΕΚ 1484/Β/31.10.2001). 

Με την προσβαλλόμενη απόφαση επικυρώθηκε ο καθο¬ 
ρισμός οριογραμμών τμημάτων ρεμάτων της πόλεως της 
Κυπαρισσίας Ν. Μεσσηνίας και συγκεκριμένα για τον δι¬ 
ευθετημένο κλειστό αγωγό του ρέματος «Αμαθούντα» 
στην περιοχή «Άνω Πόλη». Το ανωτέρω ρέμα συνορεύει 
με ιδιοκτησία του προσφεύγοντα στο νότιο όριό της κατά 
τον τίτλο κτήσεώς του και ως εκ τούτου με έννομο συμ¬ 
φέρον ασκεί την παρούσα προσφυγή. 

Επειδή με την προσφυγή του άρθρου Ν. 3200/55 όπως 
ισχύει ελέγχεται μόνο η νομιμότητα της προσβαλλομένης 
πράξεως. 

Επειδή τα υδατορέματα οριοθετούνται σύμφωνα με τις 
διατάξεις του άρθρου 5 Ν. 3010/2002, η δε οριοθέτηση 
συνίσταται στον καθορισμό και επικύρωση των πολυγωνι¬ 


κών γραμμών εκατέρωθεν της βαθιάς γραμμής του υδα- 
τορέματος, οι οποίες περιβάλλουν τις γραμμές πλημμύ¬ 
ρας, τις όχθες, καθώς καιτατυχόν φυσικά ή τεχνητά στοι¬ 
χεία, που αποτελούν αναπόσπαστο μέρος του υδατορέ- 
ματος (παρ. 1). 

Επειδή η οριοθέτηση ρέματος κατά τα προαναφερόμε- 
να αποτελεί την έγκριση της διαπιστώσεως του φυσικού 
φαινομένου. 

Επειδή από τα στοιχεία του φακέλου που μας διαβιβά¬ 
σθηκαν προκύπτουν τα ακόλουθα: 

Η Δ.Τ.Υ. της Ν.Α Μεσσηνίας αρμόδια για τον έλεγχο 
και θεώρηση των τοπογραφικών διαγραμμάτων αποτύ¬ 
πωσης του υδατορέματος κατά την παρ. 2 του άρθρου 5 
Ν. 3010/2002, με την 2859/1876/21.7.2003 γνωμοδότη- 
ση-εισήγηση και τα διαγράμματα που τη συνοδεύουν 
προς τη Δ/νση Π ΕΧΩ της Περιφέρειας Πελοποννήσου 
(περ. 10 προοιμίου της προσβαλλόμενης απόφασης) εκ¬ 
φράζει επιφύλαξη μεταξύ άλλων για την οριοθέτηση του 
ρέματος "Αμαθούντα" στο τμήμα που υφίσταται ο διευ¬ 
θετημένος κλειστός αγωγός στην περιοχή "Άνω Πόλη" 
και ευρίσκεται η ιδιοκτησία του προσφεύγοντα παραπέ- 
μποντας στο 472/344/6.2.2003 έγγραφό της στο οποίο 
αναφέρει ότι "δεν συμφωνεί για ορισμένα τμήματα και 
προτείνει να γίνει οριοθέτηση όπως φαίνεται στα σχέδια 
με πράσινη γραμμή". 

Η ίδια Δ.Τ.Υ. της Ν.Α Μεσσηνίας με έγγραφά της ανα¬ 
φέρει ότι η κατασκευή του αγωγού όμβριων υδάτων του 
ρέματος "Αμαθούντα" στηνπεριοχή Άνω Πόλη έγινε με ευ¬ 
θύνη του Δήμου Κυπαρισσίας, χωρίς την έγκριση της υπη¬ 
ρεσίας τους (βλ. τα 5566/783/2.4.1998 και 1937/1319/ 
10.6.1999 έγγραφα). 

Επειδή στην από 7.11.2003 έκθεση της Δ/νσεως ΠΕ.ΧΩ 
της Περιφέρειας Πελοποννήσου αναφέρεται ότι "ο καθο¬ 
ρισμός των οριογραμμών του καταργηθέντος ρέματος 
"Αμαθούντα" σταπρότερα φυσικά του όρια, αφ’ ενός δεν 
θα εξυπηρετούσε τη διαφύλαξη του ρέματος ως φυσικής 
διαμόρφωσης του εδάφους και αφ’ ετέρου θα έθιγε ιδιο¬ 
κτησίες πολιτών με δυσμενείς συνέπειες για το ανθρωπο- 

γενές περιβάλλον.κλπ. Κατά συνέπεια η επικύρωση 

των οριογραμμών στο εύρος των σκαμμάτων εγκιβωτι- 
σμού των υφισταμένων αγωγών θεωρήθηκε ως η πλέον 
ενδεδειγμένη και τεχνικά σωστή λύση". 

Με αυτά τα δεδομένα, όμως, παραβιάσθηκε η εφαρμο¬ 
στέα διάταξη του άρθρου 5 Ν. 3010/2002, καθότι αφενός 

μεν αναγνωρίζεται από την αρμόδια υπηρεσία ότι με την 
προσβαλλόμενη απόφαση δεν καθορίσθηκαν οι οριο- 
γραμμέςτου κλειστού αγωγού του ρέματος "Αμαθούντα" 
στην περιοχή Ανω Πόλη στα πρότερον φυσικά του όρια, 
αφ’ετέρου δε ότι ο εγκιβωτισμός του ανωτέρω τμήματος 
του ρέματος στον υφιστάμενο αγωγό έγινε χωρίς την 
έγκριση της αρμόδιας Δ.Τ.Υ της ΝΑ Μεσσηνίας ως προ- 
αναφέρθηκε. Συγχρόνως δεν ασκεί επιρροή το γεγονός 
της υπάρξεως ιδιοκτησιών (οι οποίες δεν διευκρινίζεται 
αν είναι νόμιμες ή αυθαίρετες). 

Επειδή μετά τα ανωτέρω πρέπει να ακυρωθεί η προ¬ 
σβαλλόμενη απόφαση του Γενικού Γραμματέα της Περι¬ 
φέρειας Πελοποννήσου στο τμήμα που αφορά στον διευ¬ 
θετημένο κλειστό αγωγό του ρέματος Αμαθούντα" στην 
περιοχή Άνω Πόλη και συγκεκριμένα παρά την ιδιοκτησία 
του προσφεύγοντα γιατί παραβιάσθηκε η εφαρμοστέα 
διάταξη του άρθρου 5 Ν. 3010/2002 καθότι για την έκδο¬ 
σή της δεν ελήφθησαντα στοιχεία που προβλέπονται από 


την ανωτέρω διάταξη αλλά έτερα που σχετίζονται με την 
σκοπιμότητα της επιχειρούμενης ρύθμισης και δεν τίθε¬ 
νται ως προϋπόθεση στην εφαρμοστέα διάταξη, ως βασί- 
μως υποστηρίζει ο προσφεύγων. 

ΓΓ αυτό, αποφασίζουμε: 

1. Γίνεται δεκτή η από 26.9.2003 προσφυγή του Φρειδε¬ 
ρίκου Μπακούρου. 

2. Ακυρώνεται εν μέρει η 2106/20.8.2003 απόφαση του 
Γενικού Γραμματέα της Περιφέρειας Πελοποννήσου 
(ΦΕΚ 1008/Δ/29.9.2003), στο τμήμα του διευθετημένου 
κλειστού αγωγού στην περιοχή Άνω Πόλη του Δήμου Κυ¬ 
παρισσίας παρά την ιδιοκτησία Φρειδερίκου Μπακούρου 
για όσους λόγους αναφέρονται στο σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




